OpenLLM-France/wikimedia huggingface dataset:
# Samotraziako Garaipena

Samotraziako Hegodun Garaipena, baita ere Samotraziako Garaipena eta Samotraziako Nike bezala ezaguna, (grezieraz Νίκη της Σαμοθράκης / Níkê tês Samothrákês) mukulu biribileko eskultura bat da, aro helenistikoko eskola rodastarrari dagokiona. Parisko Louvre museoan dago.
245 zentimetroko garaiera du eta K.a. 190. urtean egina izan zen, haitzurdinez. Kabiroen santutegitik dator, Samotrazian. Aditu batzuek, nolabaiteko ziurtasunez Rodasko Phitokritok egina dela uste dute. 1863an arkeologo afizionatua zen Charles Champoiseau frantziar kontsulak aurkitu zuen, Samotraziako greziar uhartean.
Aurkitu zenean, Demetrio Poliorzetesek zizelkatua izatea agindu zuela uste izan zen arren, honek, Ptolomeo I.a Soterren aurka Salaminan K.a. 306an lortu zuen garaipena ospatzeko, K.a. 294tik K.a. 288rarte ateratako txanponetan agertzen baitzen, eskultura hau K.a. II. mendean datatua egon izateak, zentzuzkoago egiten du Antioko III.a Megasen aurkako garaipenak ospatzeko eraiki zela pentsatzea.
Hegodun Garaipenaren emakume irudia, itsasontzi baten brankan pausatzen da, emakume irudiaren oinarri bezala dagoena. Irudiaren gorputzak, bihurdura leun eta polit bat du. Mantu eta tunika fin batean bilduta doa, gorputzera itsasten diren arropak, bere anatomia ikusten uzten dutenak, Fidiasen obrei ematen zaien "arropa busti"en teknika gogorarazten duen teknika. Mantuak, biribil bat eratzen du eskuineko iztarrean, ondoren hanka artean erortzeko, garaiko beste emakume irudietan oso ezaugarritsua den konposaketa bat eratuz.
Haizeak astindutako arropek dramatismoa eratzen dute, oraingoan goxoa, rodastar eskultura eskolako hain ezaugarritsua dena, helenismoko barrokoenetako bat.
Marinettik, Le Figaro egunkarian 1909an argitaratutako manifestuan, eskultura hau erabili zuen eskultura beraren aurkako, eta, zabalkuntzaz, kutsu klasizista duen arte tradizionalaren aurkako erasoa kondentsatzeko, industrializazioaren aurrerakuntza teknikoak gurtzen zituen arte berri baten alde. Honela, honako hau irakur daiteke: "lasterketetako auto bat Samotraziako Garaipena baino ederragoa da".
Zehaztu behar den gauza bat, zera da: Bere hegoetako bat, zati batean behintzat, ez da jatorrizkoa, zaharberritze baten emaitza baizik.
Bitxikeria bezala Nike kirol marka ezagunak, izena eta irudia (hego eran), eskultura honen omenez hartzen dituela aipatu behar da.

## Kanpo estekak

* (Ingelesez) Samotraziako Garaipena Greziara itzultzea erreklamatzen duen orrialde greziarra
* Datuak: Q216402
* Multimedia: Nike of Samothrace / Q216402
# Salmer

Arkitekturan, salmer (frantsesezko saumier, "karga", hitzetik ekarria) arku baten lehen harriari esaten zaio, edo beste modu batera, inpostan bermatzen den lehendabiziko dobela.

## Ikus, gainera

* Dobela

## Erreferentziak

* 1 2 Lajo Pérez, Rosina. (1990). Léxico de arte. Madril: Akal, 184 or. ISBN 978-84-460-0924-5..

## Kanpo estekak

* Datuak: Q1461639
# Salmer fra kjøkkenet

Salmer fra kjøkkenet 2003ko Bent Hamer norvegiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Gerra ondoko garaian, Etxe-ikasketen Suediar Institutuko analistak sukaldeko lanak modu egokian antolatuz gero, familia unitateko etekin ekonomikoak ikaragarri handiak izan zitezkeela jabetu ziren.

## Aktoreak

* Joachim Calmeyer: Isak Bjørvik
* Tomas Norström: Folke Nilsson
* Bjørn Floberg: Grant
* Reine Brynolfsson: Malmberg
* Sverre Anker Ousdal: Dr. Jack Zac. Benjaminsen
* Leif Andrée: Dr. Ljungberg

## Erreferentziak

* ↑ www.sansebastianfestival.com

## Kanpo estekak

* Datuak: Q169322
# Salmerón

Salmerón Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 194 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1766745
* Multimedia: Salmerón (Guadalajara) / Q1766745
# Salmeroncillos

Salmeroncillos Cuencako udalerria da, La Alcarria conquense eskualdean dagoena.
2009ko urtarrilaren 1eko erroldaren arabera 168 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1648573
* Multimedia: Salmeroncillos / Q1648573
# Salmenta piramidal

Salmenta piramidala besteak erakartzearen truke mozkinak hitzematen dituen negozio-eredua da. Eskema hauek eutsiezinak dira eta iruzurtzat jotzen dira, izan ere, parte-hartzaile berriak dauden heinean baino ez dute funtzionatzen.
Piramide-formako eskema bat mantendu ahal izateko, beharrezkoa da parte-hartzaile berrien jario jarraikortua.
Batzuetan maila anitzeko marketin planak eskema piramidalak dira.

## Iruzur piramidala

Biktima produktu esklusibo baten saltzaile bihurtzen da, eta produktu hori merkatuan atzeko produktuek balio dutena baino askoz garestiago saldu behar du. Iruzurgileek proposatzen duten negozioa ez da biktimak produktuak zuzenean saltzea, baizik eta biktimak saltzaile gehiago aurkitzea, eta biktima berri horiek saltzaile gehiago aurkitzea; horretarako, gainerako saltzaileek lortzen dituzten etekinen ehuneko bat hitzematen diete biktimei.

## Legez kanpokoa

Sistema mota hau legez kanpokoa da hurrengo herrialdeetan:
* Espainian
* Frantzian
* Erresuma Batuan
* Amerikako Estatu Batuetan
* Alemanian
* Kanadan
* Errumanian
* Kolonbian
* Malaysian
* Norvegian
* Bulgarian
* Australian
* Zeelanda Berrian
* Japonian
* Nepalen
* Filipinetan
* Hegoafrikan
* Thailandian
* Txinan
* Mexikon
* Venezuelan
* Ekuadorren

## Erreferentziak

* ↑ Carroll, Robert Todd. (2003). The Skeptic's Dictionary: A Collection of Strange Beliefs, Amusing Deceptions, and Dangerous Delusions. Wiley, 235 or. ISBN 0-471-27242-6..
* ↑ Coenen, Tracy. (2009). Expert Fraud Investigation: A Step-by-Step Guide. Wiley, 168 or. ISBN 0-470-38796-3..
* ↑ Barakaldoko Udala. Herritarrentzako aholkuak: Iruzurrak eta maulak. .

## Ikus, gainera

* Maila anitzeko marketina
* Kriptodiru
* Ponzi eskema
* Iruzurra

## Kanpo estekak

* Datuak: Q214242
* Multimedia: Pyramid and Ponzi schemes / Q214242
# Salmeterol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Salmeterol eragin luzeko bronkozabaltzailea da, beta2-agonista adrenergikoen familiakoa (ingelesez LABA). Bi eratan erabiltzen da, kartutxo presurizatuan bera bakarrik ("Serevent" izen komertzialarekin) edo hauts lehorraren inhalagailua den accuhaler sisteman flutikasonarekin batera ("Seretide" edo "Plusvent").
Indikazio nagusiak arnas gaixotasun butxatzaileak ditu, asma eta BGBK alegia.

## Kanpo estekak

* Datuak: Q424333
* Multimedia: Salmeterol / Q424333
# Saptha

Saptha Choreutidae familiako tximeleta genero bat da. Bere espezie tipoa Saptha divitiosa da.

## Espezieak

| Espeziea | Egoera |
| Saptha aeolodoxa | daturik gabe |
| Saptha angustistriata | daturik gabe |
| Saptha beryllitis | daturik gabe |
| Saptha chrysoprasitis | daturik gabe |
| Saptha cypridia | daturik gabe |
| Saptha divitiosa | daturik gabe |
| Saptha elegans | daturik gabe |
| Saptha exanthista | daturik gabe |
| Saptha iridopa | daturik gabe |
| Saptha libanota | daturik gabe |
| Saptha macrospila | daturik gabe |
| Saptha paradelpha | daturik gabe |
| Saptha prasochalca | daturik gabe |
| Saptha pretiosa | daturik gabe |
| Saptha pronubana | daturik gabe |
| Saptha smaragditis | daturik gabe |
| Saptha sybaritis | daturik gabe |
| Saptha tabularia | daturik gabe |

## Kanpo estekak

* Datuak: Q7421159
* Multimedia: Saptha / Q7421159
* Espezieak: Saptha
# San Pedro y San Pablo Tequixtepec (udalerria)

San Pedro y San Pablo Tequixtepec Mexikoko udalerri bat da. Oaxaca estatuan kokatua dago. 2010ean 1.878 biztanle zituen 183,91 km²ko azaleran. Herriburua [[San Pedro y San Pablo Tequixtepec (San Pedro y San Pablo Tequixtepec)|San Pedro y San Pablo Tequixtepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q257091
# San Pedro kolegiata (Cervatos)

San Pedro kolegiata, Espainiako Campoo de Enmedio udalerriko Cervatos herrian dagoen kolegiata erromaniko bat da, Kantabria erkidegoan.
853an jada Ramiro I.a Asturietakoaren testamentuan tenplu honen eta bertako abadearen izenak aipatzen dira.
* Datuak: Q478585
* Multimedia: Colegiata de Cervatos / Q478585
# San Pedro konkatedrala (Soria)

San Pedro konkatedrala, Espainiako Soria hirian dagoen konkatedral bat da. Erromaniko, pizkundetar eta gotiko estiloan eraikia dago.
XVI. eta XVII. mendearen artean eraikia izan zen.

## Kanpo estekak

* Datuak: Q2942449
* Multimedia: Concatedral de San Pedro de Soria / Q2942449
# San Pedro monasterio zaharra (Iruñea)

San Pedro monasterio zaharra edota San Pedro liburutegi publikoa antzinako monasterio bat da, Iruñeko Arrotxapean dagoena; gaur egun liburutegia eta kultur-etxea da.

## Kokalekua

Arrotxapea auzoan dagoen eraikin bat da. Arga ibaiaren ertzean dago eta ibaiaren bestaldean Arantzadi auzoa parez-pare duela.

## Historia

Duela mende asko Iruñeko hiribildu harresituaren kanpoaldean zeuden hainbat monasterioetatik gaur egun arte dirauen bakarra da. Jatorriko eraikina XIII. mendean altxatu zen eta gaur egungo monasterioaren egitura XVIII. mendekoa da.
Harlanduz eginiriko bi solairuko eraikina da, bi zatiz osatua: T oinplanoko eliza eta oinplano laukiluzeko bi kalostrak.

## Gaur egun

Gaur egun, eraikinaren zati bat San Pedro eliza da eta elizkizunak ospatzen jarraitzen da, eta kalostrak eta gainontzeko zatian kulturgunea, liburutegia, Ingurumen Heziketarako Museoa eta erakusketa aretoa daude.

### Liburutegia

Liburutegia 2001an inauguratu zen.

## Kanpo estekak

* San Pedroko Ingurumen Heziketarako Museoa
* Datuak: Q20492680
# San Pedro parrokia (Mendexa)

San Pedro ad vincularen eliza Mendexan dagoen eliza da, San Petri kateatuaren omenez sagaratua. Eraikitze lanak 1545ean amaitu zuten.
Zelaia auzoan dago, muinoaren tontorrean, frontoiaren alboan eta udaletxearen parean. Estilo gotiko-barrokoa du eta XVI.-XVIII. mendeetan eraikitakoa dugu. Elizpe txikiaren gainean du kanpandorrea, eta aurrealdean horma puntalatua.
1652 eta 1661 artean Santiago Goikoetxea Laritz-Barrenetxeak erretaula nagusia egin zuen, Miguel Brevilla margolariaren laguntzaz. 700 dukat ordaindu zuten eta egun galdurik dago. XVIII. mendeko Andre Mariaren eskultura bat ere badute.

## Argazki galeria

* San Pedro elizaren ataria

## Erreferentziak

* ↑ Mendexako Udala. San Pedro Parrokia. .
* ↑ Zorrozua, J.. El retablo barroco en Vizcaya. Bilbo: Bizkaiko Foru Aldundia, 216 or. OCLC .44683863.

## Kanpo estekak

* Datuak: Q5911202
# San Pedro sumendia (Txile)

San Pedro sumendia Txileko sumendia da, 6.145 metroko altuerakoa. Atakamako basamortuan dago (Antofagastako eskualdea), Boliviako mugatik gertu. Kilometrotara ikusten da, bere ondoan den San Pablo sumendia baino ez du lagun.

## Geologia

Ikuspuntu geologikotik, San Pedro bi konoz osatutako geruza-sumendia da; kono zaharragoa (gaur egungo gailurra), kolapso-gertaera batek eragin diona, eta gazteago den beste bat, lehenengo konoaren barruan eraikia.

## Igoera

Ezagutzen den lehen igoera dokumentatua George Courty Andeetara egindako espedizio frantses bateko kidea izan zen, Georges de Crequi-Montfort eta E. Senechal de la Grande buru zituela. Courty San Pedroko gailurrera igo zen 1903ko uztailaren 16an, Filemón Morales txiletarrarekin batera.

## Erreferentziak

* ↑ San_Pedro. .

## Kanpo estekak

* Datuak: Q2742687
* Multimedia: San Pedro Volcano (Antofagasta) / Q2742687
# San Pedro y San Pablo Ayutla (udalerria)

San Pedro y San Pablo Ayutla Mexikoko udalerri bat da. Oaxaca estatuan kokatua dago. 2010ean 5.602 biztanle zituen 145,53 km²ko azaleran. Herriburua [[San Pedro y San Pablo Ayutla (San Pedro y San Pablo Ayutla)|San Pedro y San Pablo Ayutla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q27797826
* Multimedia: San Pedro y San Pablo Ayutla / Q27797826
# San Pedro y San Pablo Teposcolula (udalerria)

San Pedro y San Pablo Teposcolula Mexikoko udalerri bat da. Oaxaca estatuan kokatua dago. 2010ean 3.989 biztanle zituen 159,92 km²ko azaleran. Herriburua [[San Pedro y San Pablo Teposcolula (San Pedro y San Pablo Teposcolula)|San Pedro y San Pablo Teposcolula]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7415166
* Multimedia: San Pedro y San Pablo Teposcolula Municipality / Q7415166
# San Pedro y San Felices

San Pedro y San Felices Burgosko auzoa da. Arlanzón ibaiaren eskuinaldean dago, bulebarraren ondoan. Harresiz kanpo eraiki zuten, hiriko errebaletan.

## Kanpo estekak

* Datuak: Q24333577
# Saltdal

Saltdal Norvegiako udalerria da. Nordland konderrian kokatua dago. 2215.27 km² ditu eta 471 biztanle ditu.

## Mugakideak

Honako udalerri hauekin egiten du muga:
Rana Fauske Bodø Beiarn Arjeplog udalerria

## Kanpo estekak

* Datuak: Q48880
* Multimedia: Saltdal / Q48880
# Salteatze

Salteatzea edo salteatu elikagai bat olio edo koipe gutxitan sakonera txikiko zartagin batean bero handiz sukaldatzeko teknika azkarra da. Elikagaiak erre ez daitezen, salteatzean etengabe mugitu eta nahastu behar dira. Koipe gutxirekin, su bizian eta denbora laburrean, osagaia gorrituz edo txigortuz kozinatzea da.

## Salteatze teknika (Salteatu)

Koipe gutxirekin, su bizian eta denbora laburrean, osagaia gorrituz edo txigortuz kozinatzea da.
* Osagaia bat edo ugari+ koipe gutxi eta gatza+ su bizian+ kolorea eman.

### Erabilera

* Osagai txikiei eta zatitutako bigunei aplikatzen zaie.
* Gehienetan, gutxi eginak edo puntuan amaitzen dira.
* Haragi, arrai, itsaski, onddoak.... Muxilak, barazki mota guztiak, azpizuna, solomoa, otarrainxka, ganbak, txanpiñoiak.....

### Hainbat aholku

* Gisatze edo erregoste teknika burutzeko, aurreko pausoa izan liteke salteatze teknika.
* Osagai ugarirekin edo lagungarri desberdinak gehitu daitezke.
* Osagaiak gorritzearekin zapore biziagoa lortuko dugu.
* Gatza, osagaia gorritzen hasten den momentuan gehitu.

### Ontziteria eta tresneeria

* Sautea, zartagina, kazola.

## Ikus, gainera

* Sukaldaritza_liburua/Azala

## Kanpo estekak

* Datuak: Q1521462
* Multimedia: Sautéing / Q1521462
# Saltcreek udalerria, Decatur konderria (Indiana)

Saltcreek udalerria Ameriketako Estatu Batuetako Indiana estatuko udalerri bat da, Decatur konderrian. Azken zentsuaren arabera 1.160 biztanle zituen, 29.86 milia karratu (77.3 km$^2$) eremuan.

## Ekonomia

2020ko zentsuaren arabera, Saltcreek udalerriak 503 etxebizitza zeuden. Per capita diru-sarrerak 35.310 estatubatuar dolar ziren.

## Kanpo estekak

* Datuak: Q6031463
* Multimedia: Salt Creek Township, Decatur County, Indiana / Q6031463
# Saltdean

Saltdean edo East Sltdean, Ingalaterrako hegoaldeko kostaldean dagoen udalerri bat da, Ekialdeko Sussex konderrian.
* Datuak: Q3945824
* Multimedia: Saltdean / Q3945824
# Salteras

Salteras Sevillako udalerria da, Comarca de Sevilla eskualdean dagoena.
2009ko urtarrilaren 1eko erroldaren arabera 5.009 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1629807
* Multimedia: Salteras / Q1629807
# Saltericeras

Saltericeras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266809
# Saltegi handi

Saltegi handi, batzuetan saltoki handiak edo erostetxe handiak, hirietako erdiguneetako eraikin handi batean kokatzen diren merkataritza-establezimenduak dira, produktu mota desberdinak saltzen dituzten ataletan banatuak, solairu batzuetan zehar. Merkataritza-guneak ez bezala, establezimendu sekzio guztiak enpresa berarenak dira; hipermerkatuetan ez bezala, berriz, elikadura ez da atal nagusia eta bereziki jantziak eta dekorazioa eskaintzen dira.

## Kanpo estekak

* Datuak: Q216107
* Multimedia: Department stores / Q216107
# Saltburn (Ross-shire)

Saltburn, Eskoziako gaeleraz: Allt an t-Salainn, Eskoziako ipar-ekialdeko kostaldeko herri bat da, Highland eskualdeko Ross eta Cromarty barrutian.

## Kanpo estekak

* Datuak: Q7406049
* Multimedia: Saltburn, Highland / Q7406049
# Saltcoats

Saltcoats, Eskoziako gaeleraz: Baile an t-Salachar eta eskozieraz: Salkits, Eskoziako udalerri bat da, Iparraldeko Ayrshire konderrian.

## Kanpo estekak

* Datuak: Q1018756
* Multimedia: Saltcoats, North Ayrshire / Q1018756
# Salterasko geltokia

Salteras Sevillako Renfe Aldirien geltokia da, Salteras udalerrian kokatuta dagoena.

## Zerbitzuak

Sevillako Renfe Aldiriak :
| Geltokia < | Linea | > Geltokia |
| Villanueva del Ariscal–Olivares → Benacazón | | Valencina–Santiponce → Jardines de Hércules |

## Erreferentziak

* ↑ «SEVILLAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Sevillako Renfe Aldiriak
* C-5 linea (Sevillako Renfe Aldiriak)

## Kanpo estekak

* Sevillako Renfe Alririaren web gunea
* Datuak: Q5847103
# Rwenzururu

Rwenzururu mendebaldeko Ugandako erresuma bantu tradizionala da, Rwenzori mendietan dagoena. Bere erregeei omusinga diete eta egungoa Charles Mumbere da.
Bertan bakonjo eta amba herriak bizi dira, hurrenez hurren konjoz eta ambaz egiten dute. Bere hiriburua Kasese da. Ugandak 1962an askatasuna lortu zuenean Rwenzururuk nolabaiteko autonomia izan bazuen ere, ezabatua izan zen 1967an, 1993an berrezarria.

## Erreferentziak

* ↑ Ugee! Uganda Online. (2008-3-31). Cabinet recognises Obusinga Bwa Rwenzururu. .

## Kanpo estekak

* Datuak: Q2795682
# Ryan's Fancy

Ryan's Fancy kanadar-irlandar folk musika talde bat izan zen. Bere ibilbidea 1969-1983 bitartean luzatu zen eta Kanadan ezagututako hiru irlandar emigranteek osatu zuten: Fergus O'Byrne, Dermot O'Reilly eta Denis Ryan.

## Diskografia

* Ryan's Fancy Sung by Sullivan's Gypsies (1970)
* Curraghs, Minstrels, Rocks and Whiskey (1971)
* An Irish Night At The Black Knight Lounge (1971)
* Dark Island (1971)
* Looking Back (1972)
* Newfoundland Drinking Songs (1973)
* Times To Remember (1973)
* Ryan's Fancy Live (1975)
* Brand New Songs (1977)
* A Time With Ryan's Fancy (1979)
* Sea People (1980)
* Dance Around This One (1981)
* 15 Drink-a-Long Songs (1982)
* Irish Love Songs (1982)
* Ryan's Fancy Live (1995)
* Songs From The Shows (2001)
* What a Time! A Forty Year Celebration (2011)

## Abestiak

* The Galway Shawl
* Now I'm 64
* Yarmouth Town
* Harbour LeCou
* Gallant Forty Twa
* Nancy Whiskey
* The Star of Logy Bay
* Seven Old Ladies
* Twenty One Years

## Kanpo estekak

* Ryan's Fancy musika taldearen webgunea (Ingelesez)
* Datuak: Q12266712
# Ryan (Oklahoma)

Ryan Oklahomako herri bat da. Jefferson konderrian kokatua dago. 2010ean 816 biztanle zituen, 2,31 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q1018294
* Multimedia: Ryan, Oklahoma / Q1018294
# Rușii-Munți

Rușii-Munți Errumaniako udalerri bat da, Mureș konderrian. 1.827 biztanle ditu, 43,86 kilometro koadroko azaleran banatuta.

## Herriak

Udalerrian honako herriak daude:
Rușii-Munți $^{(en)}$ Maiorești $^{(en)}$ Morăreni $^{(en)}$ Sebeș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5058441
# Ryan (Iowa)

Ryan Iowako hiri bat da. Delaware konderrian kokatua dago. 2010ean 361 biztanle zituen, 1,11 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q521423
# Rwenzori

Rwenzori (1980 arte, Ruwenzori izena erabili zen) edo Ilargiaren mendiak Erdialdeko Afrikako mendikatea da, Uganda eta KEDaren arteko mugan kokatuta. Kilimanjaro eta Kenya mendiekin batera, bere mendirik altuenak elur-iraunkorra duten Afrikako mendi bakarrak dira. Batzuen ustez, Rwenzoriak Klaudios Ptolemaiosen "Ilargiaren mendiak" dira.
Mendikateak 120 km luzera eta 65 km zabalera ditu. Sei mendikotetan banatuta dago:
* Stanley mendia (5.109 m),
* Speke mendia (4.890 m),
* Baker mendia (4.843 m),
* Emin mendia (4.798 m),
* Gessi mendia (4.715 m), eta
* Luigi di Savoia mendia (4.627 m).
Eskualdea hezea da oso eta normalean mendiak hodeiz beteta daude. Ia mendikate gehiena Gizateriaren Ondarea da eta bi parketan banatuta dago: Ugandako Rwenzori Mountains National Park eta Kongoko Errepublika Demokratikoko Parc National des Virunga.
Rwenzori ikusteko lehendabiziko europarra Henry Morton Stanley zen, 1889an. Lehenengo igoera 1906an Abruzziko kondeak egin zuen.

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .

## Kanpo estekak

* Datuak: Q106540
* Multimedia: Ruwenzori Range / Q106540
# Sarah Hyland

Sarah Jane Hyland (New York, 1990eko azaroaren 24a) aktore eta modelo estatubatuarra da. Bere lanen artean Modern Family telesaila eta Disney Channel kateko Geek Charming filma daude.

## Filmografia

Telebista :
| Urtea | Izenburua | Papera | Notak |
| 1998 | Trinity | Neska lotsatia | 1 atala |
| 1999 | The Wonderful World of Disney | Molly | "Annie" atala |
| 2000 | The Audrey Hepburn Story | Audrey Hepburn (8 urterekin) | Telebistarako filma |
| 2000 | Falcone | Jessica Pistone Egan | |
| 2000 - 2002 | All my children | Karen | 2 atal |
| 2002 | Touched by an Angel | Grace Watkins | 1 atal |
| 2004 | Law & Order | Kristine McLean | 1 atal |
| 2005 | Law & Order: Trial by Jury | Brianne Colby | 1 atal |
| 2007 | One Life to Live | Heather | 7 atal |
| 2008-2009 | Lipstick Jungle | Maddie Healy | 15 atal |
| 2009-2020 | Modern Family | Hailey Dunphy | 245 atal |
| 2011 | Geek Charming | Dylan Schoenfield | Telebistarako filma |
| 2017 | Dirty Dancing (2017) | Lisa Houseman | Telebistarako filma |

## Erreferentziak

* ↑ (Ingelesez) «Sarah Hyland» IMDb (Noiz kontsultatua: 2020-07-26).

## Kanpo estekak

* Datuak: Q233085
* Multimedia: Sarah Hyland / Q233085
# Sarah Haycroft

Sarah Evans, sortzez Sarah Haycroft, (Wandsworth, Londres Handia, Ingalaterra, 1991ko apirilaren 12a), belar-hockeyan lehiatzen den kirolari britainiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Erresuma Batuko taldearekin, Herbehereen eta Argentinaren atzetik.
Tokion, honako hauek osatzen zuten taldea: Giselle Ansley, Grace Balsdon, Amy Costello, Fiona Crackles, Sarah Evans, Maddie Hinch, Sarah Jones, Hannah Martin, Shona McCallin, Lily Owsley, Hollie Pearne-Webb, Isabelle Petter, Ellie Rayer, Sarah Robertson, Anna Toman, Susannah Townsend, Laura Unsworth eta Leah Wilkinson-ek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa. |

## Erreferentziak

* ↑ «Sarah Evans "Haycroft"» olympedia.org (Ingelesez)
* ↑ «Sarah Evans "Haycroft"» FIH (Ingelesez)

## Kanpo estekak

* Datuak: Q33084614
# Sarah Hildebrandt

Sarah Ann Hildebrandt, Ameriketako Estatu Batuak, 1993ko irailaren 23a), 50 kiloko borroka librean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Mariya Stadnik azerbaijandarrarekin partekatua) borroka librean, AEBren izenean; Tokion, Yui Susaki japoniarraren eta Sun Yanan txinatarraren atzetik sailkatu zen.
2020ko Udako Olinpiar Jokoetan, Parisen, txapeldun olinpikoa izan zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa, borroka librea 50 kg. |
| 2024 | Paris Frantzia | 01 ! | Emakumezkoa, borroka librea 50 kg. |

## Erreferentziak

* ↑ «Sarah Ann Hildebrandt» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q18434125
* Multimedia: Sarah Hildebrandt / Q18434125